CELEX: 32005D0412
Language: et
Date: 2005-05-25 00:00:00
Title: 2005/412/EÜ: Komisjoni otsus, 25. mai 2005, millega muudetakse otsust 2004/452/EÜ, mis käsitleb asutuste loendit, mille teadlastel on juurdepääs konfidentsiaalsetele andmetele teaduslikul eesmärgil (teatavaks tehtud numbri K(2005) 1525 all)   (EMPs kohaldatav tekst)

3.6.2005   
            
            
               ET
            
            
               Euroopa Liidu Teataja
            
            
               L 140/11
            
         
      KOMISJONI OTSUS,
   
   25. mai 2005,
   millega muudetakse otsust 2004/452/EÜ, mis käsitleb asutuste loendit, mille teadlastel on juurdepääs konfidentsiaalsetele andmetele teaduslikul eesmärgil
   (teatavaks tehtud numbri K(2005) 1525 all)
   (EMPs kohaldatav tekst)
   (2005/412/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. veebruari 1997. aasta määrust (EÜ) nr 322/97 ühenduse statistika kohta, (1), eriti selle artikli 20 lõiget 1,
   ning arvestades järgmist:
   
               (1)
            
            
               Komisjoni 17. mai 2002. aasta määrusega (EÜ) nr 831/2002, millega rakendatakse ühenduse statistikat käsitlevat nõukogu määrust (EÜ) nr 322/97 seoses juurdepääsuga konfidentsiaalsetele andmetele teaduslikul eesmärgil, (2) on kehtestatud tingimused, mille alusel lubada juurdepääsu ühenduse ametiasutusele edastatud konfidentsiaalsetele andmetele statistiliste järelduste tegemiseks teaduslikul eesmärgil, ning eeskirjad ühenduse ja liikmesriikide ametiasutuste koostöö kohta sellise juurdepääsu hõlbustamiseks.
            
         
               (2)
            
            
               Komisjoni otsuses 2004/452/EÜ (3) on sätestatud asutuste loend, mille teadlastel on luba juurdepääsuks konfidentsiaalsetele andmetele teaduslikul eesmärgil.
            
         
               (3)
            
            
               Itaalia Keskpanka ja Hispaania Keskpanka tuleb käsitada asustustena, mis täidavad nõutavaid tingimusi, seepärast tuleb need lisada määruse (EÜ) nr 831/2002 artikli 3 lõike 1 punktis c osutatud asutuste organisatsioonide ja institutsioonide loendisse.
            
         
               (4)
            
            
               Käesolevas otsuses sätestatud meetmed on kooskõlas statistilise konfidentsiaalsuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Komisjoni otsuse 2004/452/EÜ lisa, milles sätestatakse asutuste loend, mille teadlastel on juurdepääs konfidentsiaalsetele andmetele teaduslikul eesmärgil, asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 25. mai 2005
      
         
            Komisjoni nimel
         
         
            komisjoni liige
         
         Joaquín ALMUNIA
         
      
   
   
      (1)  EÜT L 52, 22.2.1997, lk 1. Määrust on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      (2)  EÜT L 133, 18.5.2002, lk 7.
   
      (3)  ELT L 156, 30.4.2004, lk 1.
   
      LISA
      Asutused, mille teadlastel on juurdepääs konfidentsiaalsetele andmetele teaduslikul eesmärgil
      
                   
               
               
                  Euroopa Keskpank
               
            
                   
               
               
                  Hispaania Keskpank
               
            
                   
               
               
                  Itaalia Keskpank